stanford-oval/wikipedia huggingface dataset:
ג'ון פוגרטי

| --- | --- |

 לידה:  28 במאי 1945 (בן 79) ארצות הברית ברקלי, קליפורניה, ארצות הברית 
 שם לידה:  John Cameron Fogerty 
 שם במה:  The Blue Ridge Rangers 
 מוקד פעילות:  ארצות הברית 
 תקופת הפעילות:  מ-1959 
 סוגה:  רוק, רוק אנד רול, קאנטרי, סוואמפ רוק 
 שפה מועדפת:  אנגלית 
 כלי נגינה:  גיטרה 
 חברת תקליטים:  אסיילום רקורדס, גפן רקורדס, פנטזי רקורדס, וורנר מיוזיק גרופ 
 מספר צאצאים:  3 
 פרסים והוקרה:  Americana Lifetime Achievement Award for Songwriting (2009)  כוכב בשדרת הכוכבים בהוליווד 
 www.johnfogerty.com
 פרופיל ב-IMDb
 
ג'ון קמרון פוגרטי (באנגלית: John Cameron Fogerty; נולד ב-28 במאי 1945) הוא מוזיקאי, זמר וכותב שירים אמריקאי. הוא ידוע בעיקר בתור הזמר, הגיטריסט וכותב השירים המוביל בלהקת הרוק אנד רול האמריקאית, קרידנס קלירווטר רבייבל.
לאחר שהלהקה התפרקה בשנת 1972 פוגרטי פתח קריירת סולו מצליחה. במגזין הרולינג סטון הופיע ברשימת 100 הגיטריסטים הגדולים וברשימת 100 הזמרים הגדולים ביותר.
ביוגרפיה

ג'ון פוגרטי נולד בברקלי, קליפורניה, וגדל באל קריטו, קליפורניה.
ב-1959 כשהיה בחטיבת הביניים פוגרטי הקים להקה עם הבסיסט סטו קוק והמתופף דאג קליפורד בשם "בלו ולווטס" ("Blue Velvets"), ומאוחר יותר הצטרף ללהקה אחיו הגדול, טום פוגרטי. בשנת 1964 שינתה הלהקה את שמה ל"Golliwogs", אך לא נחלה הצלחה גדולה. בשנת 1967 שינתה את הלהקה את שמה לקרידנס קלירווטר רבייבל, ואחרי שהשיקו את אלבום הבכורה שלהם הלהקה החלה להצליח. הוא הופיע בהרבה מקומות עם הלהקה או חלק מקריירת הסולו שלו. בשנת 1998 נכתב שמו של פוגרטי על כוכב בשדרת הכוכבים של הוליווד.
בשנת 1965 נישא למרתה פאיז. היו להם שלושה ילדים לפני שהחליטו להתגרש בשנות ה-70. הוא נישא לג'ולי קרמר בשנת 1991, ונולדו להם שלושה ילדים. נכון לשנת 2009, הם גרים בבוורלי הילס, קליפורניה.
ג'ון וילסון

| --- | --- |
אין תמונה חופשית
 לידה:  7 באוקטובר 1986 (בן 38) ניו יורק, ניו יורק, ארצות הברית 
 שם לידה:  ג'ון מייקל וילסון
 מדינה:  ארצות הברית 
 השכלה:  אוניברסיטת בינגהמטון
 
ג'ון וילסון (באנגלית: John Wilson; נולד ב-7 באוקטובר 1986) הוא יוצר סרטים תיעודיים אמריקאי.
ביוגרפיה

וילסון נולד ברובע קווינס שבניו יורק סיטי וגדל בלונג איילנד. הוא החל להתעניין בסרטים ובקולנוע כנער כשאביו נתן לו מצלמת וידאו.
בעת לימודיו באוניברסיטת בינגהמטון, הוא יצר סרט תיעודי קצר על קהילה בעלת פטיש לבלונים.
בשנת 2008, לאחר סיום לימודיו - וילסון עבד אצל חוקר פרטי. היא ציין כי החוויה השפיעה על העניין שלו באנשים ומקומות בחיי היום-יום.
בשנת 2015, וילסון הצטרף לסיבוב הופעות של דייוויד ביירן, על מנת ליצור סרט תיעודי על ההופעות שלו. שנה לאחר מכן, אתר Vimeo ביקש מוילסון ליצור סרט תיעודי רשמי על פסטיבל הסרטים סאנדנס. הסרט תפס את תשומת לבו של הקומיקאי נייתן פילדר והשניים החלו לעבוד יחדיו בשנת 2018.
באוקטובר 2020 עלתה הסדרה המדריך לחיים בניו יורק ב-HBO. בדצמבר 2021 הודיעה רשת HBO כי הסדרה תחודש לעונה נוספת, שתעלה בשנת 2021.
הערות שוליים

↑  Twenty Five New Faces of Independent Film: John Wilson, נבדק ב-2020-11-28
↑  How to With John Wilson, נבדק ב-2020-11-24
↑  "John Wilson". Talkhouse.
↑  "Temporary Color" – via IMDb.
1 2  Pemberton, Nathan Taylor (2020-10-23). "John Wilson Reveals the Absurd Poetry of New York". The New York Times (באנגלית אמריקאית). ISSN 0362-4331. נבדק ב-2020-11-24.
↑  Porter, Rick. "'How To With John Wilson' Renewed for Second Season on HBO". The Hollywood Reporter. נבדק ב-9 בדצמבר 2020. {{cite web}}:  (עזרה)
ג'אז ג'נינגס

| --- | --- |

ג'אז ג'נינגס במצעד הגאווה של ניו יורק בשנת 2016
 לידה:  6 באוקטובר 2000 (בת 23) דרום פלורידה, ארצות הברית
 מדינה:  ארצות הברית 
 ידועה בשל:  אקטיביזם טרסג'נדרי I Am Jazz (2015) Being Jazz (2016)
 השכלה:  Broward Virtual Education High 
 תקופת הפעילות:  מ-2006
 עיסוק:  סטודנטית ואישיות טלוויזיונית
 
ג'אז ג'נינגס (באנגלית: Jazz Jennings; נולדה ב-6 באוקטובר 2000) היא יוטיוברית, פרזנטורית, אישיות טלוויזיונית ופעילת זכויות להט"ב. ג'נינגס בולטת בהיותה מהצעירות ביותר שתועדו בפומבי כטרנסג'נדריות.
ג'נינגס זכתה לתשומת לב לאומית בשנת 2007, כאשר ראיון עם ברברה וולטרס שודר ב-20/20, מה שהוביל לראיונות והופעות אחרות. כריסטין קונלי, חברת מועצת המנהלים של הברית של בוסטון לנוער הומואי, לסבי, ביסקסואלי וטרנסג'נדרי, אמרה, "היא הייתה הצעירה הראשונה שהרימה את הזרקור הלאומי, הגיעה לטלוויזיה והצליחה לבטא את נקודת המבט שלה. ונקודת מבט עם תמימות כזו". הוריה ציינו כי לג'נינגס היה ברור שהיא בת מהרגע שהיא יכלה לדבר.
ג'נינגס היא מייסדת כבוד של ה-TransKids Purple Rainbow Foundation, שהיא והוריה הקימו בשנת 2007 במטרה לסייע לבני נוער טרנסג'נדרים. בשנת 2013 היא הקימה את Purple Rainbow Tails, חברה בה היא מעצבת סנפירי בת ים מגומי כדי לגייס כסף לילדים טרנסג'נדרים.
ג'נינגס מארחת סדרת סרטוני יוטיוב על חייה, שכותרתה "I Am Jazz". ג'נינגס מככבת בסדרת הטלוויזיה של TLC‏, I Am Jazz, המתמקדת בחייה עם משפחתה כנערה וכצעירה טרנסג'נדרית. הסדרה הוקרנה בבכורה ב-15 ביולי 2015.
ילדותה

ג'נינגס נולדה בדרום פלורידה לגרג וג'נט ("ג'נינגס" הוא שם עט). משפחתה היא יהודייה, ושם המשפחה שלהם תואר כ"שם משפחה מאוד יהודי וארוך". לג'נינגס אחות גדולה, ארי, ושני אחים תאומים גדולים, סנדר וגריפן.
ג'נינגס ייועדה כזכר בלידה. היא אובחנה בדיספוריה מגדרית בגיל חמש, מה שהופך אותה לאחת הצעירות ביותר המתועדות בפומבי כטרנסג'נדריות. ג'נינגס הבהירה ברגע שהיא יכולה לדבר שהיא בת, ואף על פי שהמשפחה הציגה אותה בפומבי בלבוש נייטרלי-מגדרי, היא רצתה להיות מוצגת בלבוש נשי.
בילדותה נסעה ג'נינגס למחנה אראנוטיק, המחנה הראשון לילדים טרנסג'נדרים.
ג'נינגס למדה בבית הספר הווירטואלי של ברווארד, שם היא הייתה הנושאת של נאום הפרידה בכיתה של 2019. היא התקבלה לאוניברסיטת הרווארד, אך עיכבה את כניסתה בשנה.
קריירה

בגיל שש, ג'נינגס ומשפחתה החלו להופיע בטלוויזיה כדי לדבר על האתגרים של התבגרות כטרנסג'נדרית. סיפורה סוקר בתוכניות הטלוויזיה הלאומיות 20/20 ו-The Rosie Show, שם הופיעה לצד צ'אז בונו.
בשנת 2007, ג'נינגס והוריה הקימו את TransKids Purple Rainbow Foundation כדי לסייע לבני נוער טרנסג'נדרים.
בשנת 2011, I Am Jazz: A Family in Transition, סרט תיעודי על חייה ומשפחתה, הוקרן לראשונה ב-Oprah Winfrey Network.
בשנת 2013 ייסדה ג'נינגס את Purple Rainbow Tails, חברה בה היא מעצבת זנבות בת ים מגומי כדי לגייס כסף לילדים טרנסג'נדרים. באותה שנה, בראיון המשך עם ברברה וולטרס ב-20/20, הם דנו במאבק של ג'נינגס במשך שנתיים וחצי עם פדרציית הכדורגל של ארצות הברית (USSF), הגוף האמריקני השולט בתחום הספורט, כדי לאפשר לה לשחק בקבוצות בנות. בסיוע המרכז הלאומי לזכויות לסביות, היא הצליחה לשנות את מדיניות הפדרציה כדי לאפשר לסטודנטים טרנסים לשחק.
באותו ספטמבר כתבה ג'נינגס יחד עם ג'סיקה הרטל, מנהלת פרויקט החינוך הלאומי סטונוול, ספר ילדים בשם "אני ג'אז". הספר מפרט על חייה כילדה טרנסג'נדרית.
בשנת 2014 התארחה ג'נינגס בטקס פרסי התקשורת של GLAAD, וחלקה את הבמה עם זאק ווהלס ולורן פוסטר. באותה שנה היא גם כונתה כאחת מ"25 בני הנוער המשפיעים ביותר של 2014" על ידי טיים, ומוכרת כאדם הצעיר ביותר שהופיע ברשימות "אאוט 100" של אאוט ו"40 אנדר 40" של אדבוקט. היא גם הוזכרה ברשימת הטרנסים של 2014 של אאוט, כונתה "שגרירה צעירה של הקמפיין לזכויות האדם", וקיבלה את פרס "נוער פורץ הדרך" של לוגו ל-2014.
במרץ 2015 הודיעו ג'ונסון אנד ג'ונסון על עסקה להופעתה של ג'נינגס בפרסומות של Clean & Clear. ג'נינגס הפכה לדוגמנית של מסע הפרסום הדיגיטלי "See The Real Me" של Clean & Clear ושיתפה את "הקשיים של לגדול כטרנסג'נדרית". היא גם דגמנה לקמפיין NOH8.
ג'נינגס ומשפחתה מופיעים בתוכנית המציאות I Am Jazz, שהוקרנה לראשונה ביולי 2015 ברשת TLC ושודרה למשך ארבע עונות שלמות. העונה החמישית, המתעדת את השבועות שהובילו לניתוח ההתאמה המגדרית של ג'אז, הוקרנה לראשונה ב-1 בינואר 2019.
בשנת 2016 פרסמה ג'נינגס ספר זיכרונות בשם Being Jazz: My Life as a (Transgender) Teen.
בשנת 2017, רוברט טונר וחברת בובות טונר הודיעו כי הם מתכננים לייצר בובה בדוגמת ג'נינגס. זו הבובה הראשונה שמשווקת כטרנסג'נדרית. באותה שנה דיבבה ג'נינגס נערה טרנסג'נדרית, זאדי, בסיום העונה של סדרת האנימציה "Danger & Eggs" של פריים וידאו, ששרה על קבלה, ועוזרת לשני הגיבורים להבין את המשמעות של משפחה נבחרת. ג'נינגס תיארה את החוויה כ"פורצת דרך", ואמרה שהיא גאה להיות חלק מהתוכנית, במיוחד בפרק שמתרחש ב"אירוע גאווה", באומרה שזה הופך את התפקיד לבעל משמעות, חשוב, עוצמתי ומיוחד.
בשנת 2018 הוכרז שג'נינגס תככב בסרט קצר בשם "Denim". הסרט התמקד בנערה טרנסג'נדרית בשם מיקיילה ובפעולות שלה בעקבות תמונה שלה בשירותי הנשים שצולמה והודלפה על ידי חברה לשעבר. הוא יצא לפריים וידאו ב-20 ביולי 2019.
בשנת 2019 ג'נינגס הופיעה בהופעת אורח בעונה ה-15 של התוכנית What Would You Do?, ובאותה שנה דיבבה את לילי הפיה בפרק "Cedric & the Fairies" של סדרת האנימציה The Bravest Knight.
חיים אישיים

בשנת 2012 דנה ג'נינגס בנטייה המינית שלה עם ברברה וולטרס במהלך הראיון שלה ב-20/20, ואמרה שהיא נמשכת רומנטית לבנים וכי היא שומרת בליבה חשש לגבי דייטים בגלל זהותה הטרנסג'נדרית. בסרטון שאלות ותשובות שפורסם בערוץ היוטיוב שלה ביולי 2014, ג'נינגס הצהירה שהיא פאנסקסואלית, וכי היא אוהבת אנשים "בגלל אישיותם", ללא קשר לנטייתם המינית או מגדרם.
בשנת 2013 דנה ג'נינגס בפומבי לגבי רצונה להיות אמא בעתיד.
בראיון שהתפרסם ב-11 באפריל 2018 במגזין פיפל, ג'נינגס חשפה כי לפי הוראות המנתחים שלה, היא איבדה לפחות 14 ק"ג על מנת לעבור ניתוח להתאמה מגדרית, שתוכנן ל-20 ביוני 2018. בזמן שהניתוח הצליח, ג'נינגס סבלה מסיבוכים שדרשו הליך מעקב נוסף.
גולדמן זקס

| --- | --- |


 נתונים כלליים
 בורסה:  הבורסה לניירות ערך בניו יורק (4 במאי 1999–GS) 
 מייסדים:  מרקוס גולדמן, Samuel Sachs 
 תקופת הפעילות:  1869–הווה (כ־155 שנים) 
 מיקום המטה:  200 West Street 
 ענפי תעשייה:  שירותים פיננסיים, שירותים פיננסיים, מלבד ביטוח ופנסיה, מימון 
 מוצרים עיקריים:  בנק השקעות 
 שווי שוק:  159.07 מיליארד דולר (10 באוקטובר 2024)
 הכנסות:  47,365,000,000 דולר אמריקאי (נכון ל־2022) 
 רווח:  11,261,000,000 דולר אמריקאי (נכון ל־2022) 
 הון עצמי:  86,728,000,000 דולר אמריקאי 
 יו"ר:  David M. Solomon 
 מנכ"ל:  David M. Solomon 
 עובדים:  34,000 (נכון ל־2014) 
  
 www.goldmansachs.com
 
קבוצת גולדמן זקס בע"מ (באנגלית: The Goldman Sachs Group, Inc) היא חברה רב לאומית המתמחה בבנקאות השקעות ושירותים פיננסיים.
משרדיה המרכזיים של החברה שוכנים בדרום מנהטן, והיא משמשת כיועצת פיננסית ומנהלת כספים עבור ממשלות ותאגידי-ענק ברחבי תבל.
היסטוריה

החברה נוסדה בשנת 1869 על ידי מרקוס גולדמן (1821 בוואריה –1904), יהודי שהיגר מגרמניה לארצות הברית. היא צברה מוניטין בשל היותה חלוצה בתחום ניירות הערך, והתקבלה לבורסת ניו-יורק בשנת 1896. באותה עת חתנו של גולדמן, סמואל זקס (1851–1935), הצטרף לניהול החברה.
לתחום בנקאות ההשקעות נכנסה החברה בעקבות נפילת הבורסה בעת המשבר הכלכלי העולמי של 1929, בהתאם למדיניותו של השותף הבכיר סידני ויינברג(אנ'). על האיזון שבין בנקאות ההשקעות ובין הסחר בניירות ערך היה אמון השותף גאס לוי, שהצטרף לחברה בשנות החמישים.
בעקבות משבר הסאבפריים מניית הבנק צנחה הבנק לשפל כל הזמנים, והבנק הפדרלי לגולדמן זקס להפוך לחברת החזקות של מוסדות בנקאיים, באופן שיאפשר לה נגישות להון מהבנק המרכזי, ויחייב אותה במגבלות פיקוח רגולציה בדומה לבנקים מסחריים.
בשנת 1999 הוקמה חברת הבת קרן גולדמן זקס שהיא קרן ללא מטרות רווח שמטרתה קידום רווחת האנושות בעולם, בעיקר בתחומי הבריאות והחינוך.
באוקטובר 2021 מניית החברה הגיעה לשיא כל הזמנים והחברה נסחרה בשווי שוק של 135 מיליארד דולר.
במאי 2023 לאחר יישוב תביעה יצוגית נקבע כי החברה תשלם 215 מיליון דולר לאור הטענות שעובדות בחברה קיבלו שכר נמוך מזה של עובדים גברים. סכום זה יחולק בין 2,800 נשים שתפקדו בתפקידים בכירים.
ניהול

מנכ"ל החברה הנוכחי החל מ-1 באוקטובר 2018 הוא דייוויד סולומון, ואסטרטגית ההשקעות הבכירה בה היא הכלכלנית אבי ג'וזף כהן.
הערות שוליים

↑  גולדמן זאקס ישלם פיצויים של 215 מיליון דולר בתביעה על אפליה מגדרית, באתר כלכליסט, 9 במאי 2023
↑  מיקי גרינפלד, רשמית: דיוויד סולומון מונה למנכ"ל גולדמן זאקס, באתר כלכליסט, 17 ביולי 2018
אתר האינטרנט הרשמי של גולדמן זקס (באנגלית)
מידע עסקי על חברת גולדמן זקס באתרים Yahoo! Finance • MarketWatch • CNN Money • Bloomberg Business (באנגלית)
גולדמן זקס, בגוגל פיננסים
גולדמן זקס, באתר Crunchbase (באנגלית)
גולדמן זקס, באתר EDGAR של הודעות ל-SEC (באנגלית)
| --- | --- |
בקרת זהויות :  NLI: 987007261838305171  BnF: cb16244895v (data)  CANTIC: a11266478  CiNii: DA12918478  GND: 5291369-7  ISNI: 0000 0001 2164 4655  LCCN: n82161448  NDL: 00794869  NKC: kn20120209005  NLA: 36157626  NLK: KAB201909260  SUDOC: 122003667  VIAF: 136070081   WorldCat (עם VIAF): 136070081 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
ג'ורג' סנדרס

| --- | --- |

ג'ורג' סנדרס בתפקיד אדיסון דה-ויט בסרט "הכל אודות חוה", 1950
 לידה:  3 ביולי 1906 סנקט פטרבורג
 התאבד:  25 באפריל 1972 (בגיל 65) ברצלונה, קטלוניה, ספרד
 שם לידה:  George Henry Sanders 
 מדינה:  הממלכה המאוחדת 
 תקופת הפעילות:  מ-1929 
 מקום לימודים:  המכון למדע ולטכנולוגיה של אוניברסיטת מנצ'סטר  בית הספר בדאלס 
 בן או בת זוג:  ז'ה ז'ה גאבור (1949–1954)  Benita Hume (1959–1967)  Magda Gabor (1970–1971)  Susan Larson (1940–?) 
 פרסים והוקרה:  פרס אוסקר לשחקן המשנה הטוב ביותר (1950)  כוכב בשדרת הכוכבים בהוליווד 
 פרופיל ב-IMDb
 
ג'ורג' סנדרס בתפקיד קפטן בילי ליץ' בסרט "הברבור השחור", (1942)
'ג'ורג' סנדרס בשנת 1972
ג'ורג' הנרי סנדרס  (באנגלית:  George Henry Sanders;‏ 3 ביולי 1906 - 25 באפריל 1972) היה שחקן קולנוע, מוזיקאי, ומדבב אנגלי זוכה פרס אוסקר לשחקן המשנה הטוב ביותר לשנת 1950 על תפקידו בסרט "הכל אודות חוה".
ביוגרפיה

סנדרס נולד בסנקט פטרבורג, ברית המועצות לזוג הורים אנגלים מרגרט והנרי סנדרס. אחיו הגדול היה שחקן הקולנוע טום קונוויי. חזר עם משפחתו בחזרה לאנגליה עם פרוץ המהפכה הרוסית ולמד ב"מכללת ברייטון" וב"אוניברסיטת מנצ'סטר למדע וטכנולוגיה". לאחר שסיים את לימודיו עבד כמזכיר בחברת פרסום ובעצתה של כוכבת הקולנוע גריר גרסון פנה לתחום המשחק.
סנדרס היה טיפוס צבעוני ומבריק, שעטה על עצמו מסיכת סנוב אדיש ומתנשא, ועל פי כמה ביוגרפיות היה אף מסוגל לאכזריות של ממש. בסוף שנות השישים היה מעורב בפרשת שחיתות הלבנת כספים וחברות-קש וחמק ממאסר בעור שיניו.
הוא פרסם אף כמה ספרים, בסגנון קליל ושנון, ובהם האוטוביוגרפיה שלו - "וידויו של נוכל" (1960).
קריירת משחק

סנדרס החל את דרכו כשחקן בשנות ה-30 של המאה ה-20 בתפקידים עבור ג'ון פורד בסרט "ארבעה אנשים ותפילה אחת", עבור הנרי קינג בסרטו "לוידס של לונדון" ובסרטים "וידויים של מרגל נאצי" של אנטולי ליטבאק, "האחות אדית קבאל" ו"התקוממות אלגנטית" לצידו של ג'ון ויין.
בשנת 1940 שיחק סנדרס בסרטיו של אלפרד היצ'קוק "רבקה" בתור ג'ק פאבל דודנה ומאהבה של רבקה (ג'ואן פונטיין) ו"כתב חוץ" בתפקיד הכתב סקוט פוליוט. ב-1941 שיחק סנדרס בסרטו של הבמאי הגרמני- יהודי המוערך פריץ לאנג "ציד אדם" בתור מייג'ור קווייב סמית' ובסרט המלחמה של הרי הת'וואי "שקיעה" בתפקיד מייג'ור קומבס. ב-1942 הופיע סנדרס בסרט ההרפתקאות "הברבור השחור" בתפקיד הפיראט קפטן בילי ליץ'. ב-1943 שיחק בסרט המלחמה האנטי נאצי של ז'אן רנואר "ארץ זו היא שלי". ב-1945 שיחק בתפקיד זכור במיוחד בתור הלורד הנרי ווטון בדרמת האימה "תמונתו של דוריאן גריי".
בנקודת השיא בקריירה שלו בשנת 1950 קטף סנדרס את פרס אוסקר לשחקן המשנה הטוב ביותר על הופעתו בתפקיד מבקר התיאטרון אדיסון דה- ויט בדרמה של ג'וזף ל. מנקייביץ' "הכל אודות חוה". סנדרס שיתף פעולה עם במאיי על נוספים כמו ססיל ב. דה-מיל בדרמה התקופתית התנכ"ית "שמשון ודלילה" ואוטו פרמינגר בסרטו "לנצח אמבר" בתור המלך צ'ארלס השני.
ב-1952 הופיע סנדרס בסרט "אייבנהו" לפי הרומן "אייבנהו" של וולטר סקוט בתפקיד האביר בריאן דה בוּאָה-גילבר. ב-1953 הופיע סנדרס לצידה של כוכבת הקולנוע אינגריד ברגמן בדרמה של רוברטו רוסליני "המסע לאיטליה" בתפקיד אלכס ג'וייס. ב-1956 שיחק במותחן "בזמן שהעיר ישנה".
בשנת 1960 הופיע סנדרס בסרט המדע בדיוני "כפר הארורים" בתפקיד גורדון זלביי, בסרט האסונות "המסע האחרון" ובקומדיה הבריטית "מגע של גנבה" בתפקיד סיר צ'ארלס הולנד. בהמשך שנות ה-60 שיחק סנדרס בעיבוד הקולנועי של רוברט סטיבנסון לרומן ההרפתקאות "ילדי רב החובל גרנט" בתור הנוכל תומאס איירטון, בקומדיה של בלייק אדוארדס "ירייה בחשיכה" בתפקיד בנג'מין בלון, בדרמה "הקווילר ממורדאם", בסרטו של מנחם גולן "מבצע קהיר" ובסרט האנימציה הקלאסי "ספר הג'ונגל" בו דיבב את דמותו של הטיגריס שירחן.
סנדרס התפרסם כשחקן קולנוע בפעם האחרונה בשנת 1970 במותחן הריגול של ג'ון יוסטון "מכתב הקרמלין".
חיים אישיים

סנדרס היה נשוי ארבע פעמים במהלך חייו: אשתו הראשונה הייתה  סוזן לארסון בשנים 1940 עד 1949. נישואיו השניים היו לכוכבת הקולנוע ההונגרייה ז'ה ז'ה גאבור שנמשכו כ-5 שנים עד לגירושין. אשתו השלישית של סנדרס הייתה השחקנית האנגלייה בניטה הום לה היה נשוי עד למותה ממחלת סרטן העצמות. בדצמבר 1970 התחתן בפעם הרביעית, עם השחקנית מאגדה גאבור (אחותה הגדולה של אשתו השנייה ז'ה ז'ה) והתגרש לאחר כחודש וחצי. מיד לאחר מכן החל סנדרס בשתיית אלכוהול מופרזת. 
בערוב ימיו סבל מדמנציה ובסרטיו האחרונים ניכר עליו שסבל מחוסר יציבות בהליכה. ב-25 באפריל 1972 נמצא סנדרס מת בחדר מלון בברצלונה. ממצאים שנמצאו לאחר מותו התברר שסנדרס נטל כמויות אדירות של תרופת ברביטורט ולמעשה התאבד, לאחר שהשאיר אחריו שלושה מכתבי התאבדות. אחד מהם - בן שורה אחת - הפך לאחד ממכתבי ההתאבדות הקלאסיים של כל הזמנים:"..עולם יקר, אני מסתלק כי אני - משועמם. אני מרגיש שחייתי מספיק, אני משאיר אותך עם הדאגות שלך. בהצלחה."
גופתו של סנדרס הוחזרה לבריטניה, שם נערך לו טקס אשכבה, גופתו נשרפה ואפרו פוזר בתעלת למאנש.
על שמו סנדרס כוכב קולנוע בשדרת הכוכבים של הוליווד.
פילמוגרפיה

לוידס של לונדון (1936)
מרגל לנסר (1937)
ספינת עבדים (1937)
ארבעה אנשים ותפילה (1937)
האחות אדית קבאל (1939)
וידויים של מרגל נאצי (1939)
התקוממות אלגנטית (1939)
האוטסיידר (1939)
הקדוש מכה בחזרה (1939)
הקודש בלונדון (1939)
מר מתוק (1940)
גיהנום ירוק (1940)
כתב חוץ (1940)
הבית בעל שבעת הגמלונים (1940)
רבקה (1940)
החטא משתלט (1940)
הצרה הכפולה של החטא (1940)
הפגישה עם הפלקון (1941)
מצוד אדם (1941)
זעם בגן עדן (1941)
שקיעה (1941)
הפלקון הגאה (1941)
שקט בבקשה, רצח (1942)
בנו של פיורי: הסיפור של בנג'מין בלייק (1942)
מעשיות מנהטן (1942)
הברבור השחור (1942)
הפלקון משתלט (1942)
אחיו של הפלקון (1942)
הם באו לפוצץ את אמריקה (1943)
ארץ זו היא שלי (1943)
אקשן בערביה (1944)
הלודג'ר (1944)
האגאובר סקוור (1945)
הרומן המוזר של דוד הארי (1945)
תמונתו של דוריאן גריי (1945)
סקנדל בפריס (1946)
האישה המוזרה (1946)
לורד (1947)
הרומנים הפרטיים של בל אמי (1947)
אמבר לנצח (1947)
שמשון ודלילה (1949)
המעריץ (1949)
הכל אודות חוה (1950)
מגע האור (1952)
אייבנהו (1952)
קרא לי מאדאם (1953)
המסע לאיטליה (1953)
המלך ריצ'רד ובצלבנים (1953)
המסע לאיטליה (1953)
עד לרצח (1954)
צי הירח (1954)
הגנב של המלך (1955)
לעולם אל תגיד להתראות (1956)
בזמן שהעיר ישנה (1956)
מכדור הארץ לירח (1958)
האמת לאמיתה (1958)
שלמה ומלכת-שבא (1959)
אישה מהסוג הזה (1959)
מגע של גנבה (1959)
כפר הארורים (1960)
חמש שעות זהב (1960)
המסע האחרון (1960)
ילדי רב החובל גרנט (1962)
ירייה בחשיכה (1964)
מול פלנדרס (1965)
מבצע קהיר (1966)
הקווילר ממורדאם (1966)
זמנים טובים (1967)
ספר הג'ונגל (1967) - דיבוב
יריית אזהרה (1967)
הבחורה מריו (1969)
הבית הכי טוב בלונדון (1969)
חוטפי הגופות (1969)
מכתב הקרמלין (1970)
איי הרוחות (1972)
לילה בלתי נגמר (1972)
פסיכומניה (1973)
גידול מסוג אנדודרמל סינוס

| --- | --- |
 תחום:  אונקולוגיה 
 קישורים ומאגרי מידע
 MeSH:  D018240
 
גידול מסוג אנדודרמל סינוס נקרא גם גידול שק החלמון (לועזית: Endodermal sinus tumor ובקיצור ECT או Yolk sac tumor ידוע גם בשם אינפנטיל אמבריונל קרצינומה) הוא גידול מקבוצת גידולים של תאי נבט. זהו הגידול הנפוץ ביותר באשכים בילדים מתחת לגיל 3.
בניגוד לצורה הטהורה של הגידול כפי שהיא מופיעה בפעוטות, גידול מסוג אנדודרמל סינוס במבוגרים הוא לעיתים קרובות שילוב של סוגים שונים של תאי נבט, בעיקר טרטומה וקרצינומה אמבריונלית. בעוד שגידול שמקורו מטרטומה בלבד הוא בדרך כלל שפיר, גידול מסוג אנדודרמל סינוס הוא גידול ממאיר.
אבחנה

ההיסטולוגיה של הגידול משתנה, אולם בדרך כלל כוללת תאים אנדודרמליים ממאירים. תאים אלו מפרישים חלבון עוברי (אלפא פטופרוטאין - AFP) שניתן למצוא ברקמת הגידול, בסרום, בנוזל הצרברוספינלי, בשתן ובמקרים נדירים של גידול בעוברים גם במי שפיר.
במקרים בהם יש חוסר התאמה בין תוצאות הביופסיה לתוצאות בדיקת ה-AFP, התוצאה החיובית קובעת בכל מקרה. זאת משום שלעיתים נוצרים "מוקדים ממאירים" בתוך גידול גדול יותר, בדרך כל טרטומה. במקרה כזה, ביופסיה עשויה לגלות רק את הטרטומה, ואילו קיומם של התאים הממאירים יתגלה רק בבדיקת AFP. לעיתים עשויים לעשות שימוש ב-GATA-4, גורם שיעתוק כדרך אבחנה.
אבחנה של גידול זה או מעקב שלו בקרב נשים הרות ופעוטות מסובכת יותר, לאור העובדה שבשתי הקבוצות הללו יש רמות גבוהות של חלבון עוברי באופן טבעי. לפיכך, בשתי הקבוצות יש לקחת בחשבון את רמות החלבון על פי גיל ההריון או על פי גיל התינוק, ולתקן בהתאם. מעקב אחר הגידול על ידי מעקב על רמות AFP דורש תיקון מדויק עבור גיל הריון אצל נשים הריון ובמקרה של תינוקות - על פי גילם.
גזניה

| גזניה |
| --- | --- |

מיון מדעי
ממלכה:: צומח
מערכה:: בעלי פרחים
סדרה:: אסטראים
משפחה:: מורכבים
תת־משפחה:: Cichorioideae
סוג:: גזניה
שם מדעי
 Gazania ‏גרטנר

גזניה
גזניה (שם מדעי: Gazania) הוא צמח בעל פרחים רב-שנתי ממשפחת המורכבים המצוי באופן טבעי בדרום אפריקה. לצמח פריחה צבעונית והוא משמש צמח נוי.
הפרח צומח באביב ובסתיו. צבעו העז של הפרח מושך ציפורים. הוא צורך מעט מים וקצב צמיחתו מהיר. במזרח מכונה הגזניה "פרח השמש".
מורפולוגיה

הפרח צבעוני וקישוטי בעל עלים מרוכזים. עליו צרים ונראים כאזמל. העלים הופכים לצרים יותר ביחס לבסיסם ככל שמתקרבים לפטוטרת. הקרקפות בקוטר 5–8 ס"מ והן בודדות ונישאות מעל עוקץ. צבע הפרחים הוא לבן, צהוב, כתום או אדום. צבעם של הפרחים הלשוניים הוא כתום, עם כתום שחור ונקודה לבנה במרכזו.
תפוצה בארץ ישראל

בארץ ישראל נפוצים בגידול שני מינים וזנים רבים, השונים בצבע ובגוון העלים.
הערות שוליים

↑  גזניה מתוך אתר משתלת מלצר
↑  חנה נמליך, לקסיקון בוטני, הוצאת דביר, 1982.
גארי פייטון

ערך זה עוסק בכדורסלן אמריקאי. אם התכוונתם לאסטרונאוט, ראו .
גארי דוויין פייטון (באנגלית: Gary Dwayne Payton; נולד ב-23 ביולי 1968) הוא כדורסלן עבר אמריקאי ששיחק בעמדת הרכז. ידוע בעיקר בשל תקופתו בסיאטל סופרסוניקס מליגת ה-NBA שם שיחק במשך 18 עונות. ידוע בכינויו הכפפה (The Glove) בשל משחק ההגנה הבלתי מתפשר שלו מול רכזי הקבוצה היריבה.
פייטון שיחק גם במשך שתי עונות בקבוצת מיאמי היט איתה זכה באליפות בעונת 2005/2006. הוא הרכז היחיד שנבחר לתואר שחקן ההגנה של העונה ב-NBA, ונחשב לאחד מהרכזים הטובים ביותר בתולדות המשחק.
הוא מחזיק בשיא NBA בבחירות לחמישיית ההגנה של העונה, כאשר נבחר 9 פעמים בקטגוריה, הישג אותו הוא חולק עם מייקל ג'ורדן, ובשנת 2013 נבחר להיכל התהילה של הכדורסל.
גייל גודריץ', חבר היכל התהילה של הכדורסל הגדיר אותו במילים: "ככל הנראה הכי קרוב לשלמות שגארד יכול להגיע, הוא שחקן נהדר".
ביוגרפיה

פייטון גדל באוקלנד שבקליפורניה, שם שיחק כדורסל בתיכון סקייליין, ביחד עם גרג פוסטר. לאחר התיכון שיחק פייטון באוניברסיטת המדינה של אורגון. בעונתו השנייה באוניברסיטה צנחו ציוניו, והוא הוכרז כלא כשיר אקדמאית. בעקבות עידודו של אביו שיתרכז בלימודיו, הורשה פייטון לשוב ולשחק. במהלך ארבע שנותיו באוניברסיטה הפך פייטון לשחקן המעוטר ביותר בתולדות המוסד. באפריל 1990 הוא הופיע על שער המגזין ספורטס אילוסטרייטד כשחקן המכללות הטוב ביותר, נבחר לחמישיית השחקנים הטובה ביותר במכללות של שנת 1990, שלוש פעמים נבחר גם לחמישיית השחקנים הטובה ביותר בבית הפסיפי של המכללות (נקרא Pac-10), ובשנת 1987 נבחר ל"פרשמן" הטוב ביותר ב-Pac-10. בנוסף, נבחר פייטון לחמישיית העשור של ה-Pac-10. עד הזמן בו סיים את לימודיו, שבר את שיאי המכללה בקליעות שדה, קליעות לשלוש, אסיסטים וחטיפות כדור - שיא שטרם נשבר מאז.
קריירת ה-NBA

פייטון נבחר במקום השני בדראפט 1990 על ידי קבוצת סיאטל סופרסוניקס, במדיה שיחק במשך 12.5 עונות. במהלך השנתיים הראשונות נאבק פייטון להשתלב בליגה, וקלע במהלך התקופה רק 8.2 נקודות בממוצע. אולם, לאחר הפתיחה המאכזבת חל שינוי לטובה ביכולתו, וביחד עם שון קמפ יצרו את ה"סוניק-בום", מההתקפות החזקות ביותר בשנות ה-90 בליגה. הוא נבחר לחמישיית העונה השלישית בשנים 1994 ו-2001, לחמישייה השנייה ב-1995, 1996, 1997, 1999 ו-2002 ולחמישייה הראשונה ב-1998 ו-2000. פייטון נבחר גם לחמישיית ההגנה במשך תשע שנים רצופות (1994–2002), ולשחקן ההגנה של העונה ב-NBA בשנת 1996. הוא נבחר תשע פעמים למשחק האולסטאר ופתח פעמיים בהרכב (בשנים 1997 ו-1998), והיה שותף לשתי זכיות במדליית זהב במשחקים האולימפיים עם נבחרת החלומות של ארצות הברית.
בשנת 1996, תחת הדרכת המאמן ג'ורג' קארל, העפילה סיאטל עד לסדרת הגמר של ה-NBA, אך הפסידה את האליפות לשיקגו בולס בשישה משחקים. במהלך עונת 2002/2003 בחלון ההעברות, עבר פייטון בעסקת חליפין למילווקי באקס ביחד עם דזמונד מייסון בתמורה לריי אלן, רונלד מארי וקווין אולי. פייטון שיחק את 28 המשחקים שנותרו בעונה במדי מילווקי, אך בסיום העונה הפך לשחקן חופשי, וחתם ביחד עם קארל מלון בלוס אנג'לס לייקרס לקראת עונת 2003/2004. למרות פציעות רבות של מלון, שאקיל אוניל וקובי בראיינט במהלך העונה, ניצחו הלייקרס 56 משחקים במהלך העונה, וגברו בפלייאוף על יוסטון רוקטס, סן אנטוניו ספרס ומינסוטה טימברוולבס בדרך לגמר ה-NBA, בו הפסידו לדטרויט פיסטונס בחמישה משחקים.
לפני עונת 2004/2005 הועבר פייטון בעסקת חליפין מלוס אנג'לס לבוסטון סלטיקס עם ריק פוקס בתמורה לכריס מיהם, ג'ומיין ג'ונס וצ'אקי אטקינס. ב-24 בפברואר 2005, עבר פייטון לאטלנטה הוקס בעסקת חליפין שמטרתה הייתה להחזיר את אנטואן ווקר בחזרה לבוסטון, אך מאחר שאטלנטה ויתרו עליו באופן מיידי, חזר פייטון לבוסטון כשחקן חופשי. פייטון פתח בכל 77 המשחקים בהם שותף באותה העונה בבוסטון ואף סיים עם קבוצתו במקום הראשון בבית האטלנטי, אך בוסטון הודחה כבר בסיבוב הראשון של הפלייאוף כשהפסידה לאינדיאנה פייסרס.
ב-22 בספטמבר 2005 חתם פייטון על חוזה לשנה אחת תמורת 1.1 מיליון דולר בקבוצת מיאמי היט, שם חבר לשותפו לקבוצה בלייקרס, שאקיל אוניל. פייטון זכה לבסוף באליפות בעונתו ה-16 בליגה, כאשר ניצח עם מיאמי את דאלאס מאבריקס בגמר של עונת 2005/2006 בשישה משחקים. פייטון קלע סל ניצחון במשחק השלישי אשר החל את המהפך של מיאמי מפיגור 0–2 לניצחון 2–4, ואת הסל האחרון של מיאמי במשחק החמישי, שנסתיים בניצחון של מיאמי בנקודה אחת.
ב-6 בספטמבר 2006 חתם פייטון בן ה-38 על חוזה לעונה אחת נוספת במיאמי תמורת 1.2 מיליון דולר. במהלך עונת 2006/2007, אשר הייתה למעשה עונת הפרישה שלו מכדורסל פעיל, טיפס פייטון עד למקום השמיני בכל הזמנים במספר המשחקים בהם שותף בליגה ולמקום ה-21 ברשימת הקלעים המובילים בתולדות ה-NBA.